b'\n_START_ARTICLE_\nLambert Fer\xc4\x8dnik\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani gimnaziji in bogoslovju v Celovcu je bil 1850 posve\xc4\x8den v duhovnika. Nato je bil kaplan v Ro\xc5\xbeeku, \xc5\xbdabnicah in Celovcu (1864\xe2\x80\x931887) ter \xc5\xbeupnik in dekan v \xc5\xbdabnicah. Pisal in objavljal je \xc4\x8dlanke v raznih slovenskih in nem\xc5\xa1kih konservativnih listih. V Besedniku je opisoval svoja potovanja. Leta 1870 je napisal \xc5\xbeivljenjepis svojega prijatelja A. Jane\xc5\xbei\xc4\x8da. Sestavil je molitvenik za \xc5\xbeenske Glej, tvoja mati (Maribor, 1859). Kot \xc5\xbeupnik v \xc5\xbdabnicah je Fer\xc4\x8dnik vzorno vodil meteorolo\xc5\xa1ka opazovanja in o njih poro\xc4\x8dal de\xc5\xbeelnemu muzeju v Celovcu, ter je za Kmetijsko dru\xc5\xbebo sestavljal statistiko o poljskih pridelkih.'